Αποθήκευση+πληροφοριών+από+τον+παγκόσμιο+ιστό

Πολλές φορές κατά την περιπλάνηση μας στον παγκόσμιο ιστό βλέπουμε πράγματα που μας αρέσουν και μας ενδιαφέρουν, όπως κείμενο και εικόνες και θέλουμε να τα φυλάξουμε στον υπολογιστή μας. Ευτυχώς η αποθήκευση υλικού από τον παγκόσμιο ιστό είναι εύκολη δουλειά.
 * ~ [[image:internetbasics130/εικόνα 2.jpg width="94" height="94" align="center"]] ||~ Πως αποθηκεύουμε κείμενο και εικόνες από ιστοσελίδες; ||

Θα βρούμε πληροφορίες για το δελφίνι στο διαδίκτυο και θα αντιγράψουμε το κείμενο που μας ενδιαφέρει σε ένα έγγραφο του word. Ακολουθήστε λοιπόν τις οδηγίες:
 * Αντιγραφή κειμένου από μια ιστοσελίδα **
 * Ανοίξτε τον **Google Chrome**
 * Επισκεφτείτε την ιστοσελίδα της ** Google **
 * Πληκτρολογήστε στο πλαίσιο αναζήτησης δελφίνι και πατήστε **Enter**
 * Πατήστε στο πρώτο αποτέλεσμα που σας επιστρέφει (κι αν δεν είναι το πρώτο δεν πειράζει) το δελφίνι – Βικιπαίδεια
 * Κυλήστε τη ράβδο κύλισης προς τα κάτω μέχρι να φτάσετε στην ενότητα **Συμπεριφορά**
 * Επιλέξτε με το ποντίκι όλη την ενότητα
 * Κάντε δεξί κλικ πάνω στο επιλεγμένο κείμενο και επιλέξτε **Αντιγραφή** από το μενού συντόμευσης
 * Μεταφερθείτε στο **Word** και κάντε δεξί κλικ στο σημείο που θέλετε να τοποθετήσετε το κείμενο που αντιγράψατε
 * Πατήστε **Επικόλληση** από το μενού συντόμευσης

Ας βρούμε και μία εικόνα δελφινιού για να την επικολλήσουμε κάτω από το κείμενό μας ως εξής:
 * Αποθήκευση εικόνας από μια ιστοσελίδα **
 * Μεταβείτε στην καρτέλα όπου είχατε κάνει την αναζήτηση για το δελφίνι
 * Πατήστε στο σύνδεσμο **Εικόνες**
 * Διαλέξτε μία εικόνα που σας αρέσει και κάντε ένα κλικ πάνω της για να τη δείτε σε μεγαλύτερο μέγεθος
 * Κάντε δεξί κλικ πάνω της και επιλέξτε **Αποθήκευση εικόνας ως** από το μενού συντόμευσης
 * Στο πλαίσιο διαλόγου που θα ανοίξει μεταφερθείτε στο φάκελο που θέλετε να αποθηκεύσετε την εικόνα και πατήστε **Αποθήκευση**
 * Μεταφερθείτε στο Word και κάντε κλικ στο σημείο που θέλετε να εισάγετε την εικόνα σας
 * Από την καρτέλα **Εισαγωγή** πατήστε **Εικόνα** και εισάγετε την εικόνα σας από τον φάκελο στον οποίο την είχατε αποθηκεύσει

Στην περίπτωση όμως που δε θέλετε να αποθηκεύσετε την εικόνα στον υπολογιστή σας αλλά απλώς να την αντιγράψετε:
 * Αντιγραφή εικόνας από μια ιστοσελίδα **
 * Κάντε δεξί κλικ πάνω της και πατήστε **Αντιγραφή εικόνας**
 * Μεταφερθείτε στο Word και κάντε δεξί κλικ στο σημείο που θέλετε να εισάγετε την εικόνα σας
 * Πατήστε **Επικόλληση**